paragraph_text: S 13.337 hektara park zauzima 0,7% površine Saske i jedan je od manjih u Njemačkoj. Ovisno o pružanju planinskog lanca Zittau, raznovrsnosti životinjskog i biljnog svijeta i namjeni, park je podijeljen u tri područja, tzv. Schutzzone (1, 2 i 3). Najveća od njih je  Schutzzone II, koja zauzima oko 56% površine parka i strogo je zaštićeno područje. S druge strane,  Schutzzone III je turističko područje s pješačkim i biciklističkim stazama te organiziranim obilascima.